title: Zinedine Zidane
text: Zinédine Zidane (graet e vez Zizou anezhañ aliesik), bet ganet Zinédine Yazid Zidane d'an 23 a viz Mezheven 1972 e Marselha (Bro-C'hall), zo bet ur melldroader etrebroadel gall.
  
  E grogad diwezhañ en deus dalc'het d'an 9 a viz Gouere 2006 gant skipailh Bro-C'hall, a-enep da hini Italia, da-geñver gourfenn Kib vell-droad ar bed 2006 en Alamagn. Deroet e voe ar Vell aour dezhañ, un trofe o talvezout da wellañ c'hoarier ar genstrivadeg-mañ.
  
  C'hoarier kreiz war an araog e veze war an dachenn.
  
  Kleuboù 
  
   1988-1992 : AS Cannes
   1992-1996 : Jirondined Bourdel
   1996-2001 : Juventus Football Club (151 c'hrogad ; 24 fal)
   2001-2006 : Real Madrid Club de Fútbol (138 krogad ; 32 bal)
  
  Loreadeg 
  
   Kib ar Bed 1998
   Kampionad Europa 2000
   Kevre ar gampioned 2002
   Kib Etrekevandirel 1996 ha 2002
   Gourkib Europa 1996 ha 2002
   Gourkib Italia 1997
   Gourkib Spagn 2001 ha 2003
   Kampion Italia 1997 ha 1998
   Kampion Spagn 2003
   Mell-aour Frañs Football 1998
  
  "Zidanat" 
  
  Diwar e anv ez eus bet savet ar ger "zidanad", taol roet gant ar penn, diwar skouer an hini roet gantañ d'ar c'hoarier italian Marco Materazzi, da zeiz c'hoariadenn ziwezhañ kib vell-droad ar bed 2006 etre Italia ha Frañs.
  Ar verb "zidanat" a dalvez eta kement ha reiñ un taol gant ar penn, evel ur maout, e kreiz bruched un enebour bennak, a-benn e ziharpañ.
  
  Arroudennoù 
  « Every day I think about where I come from and I am still proud to be who I am : first, a Kabyle from La Castellane, then an Algerian from Marseille, and then a Frenchman. » - Bomm pennad-kaoz gant ar gazetenn saoz The Observer diwar-benn e identelezh .
  
  Liammoù diavaez 
   Lec'hienn ofisiel Zidane
  
  Ganedigezhioù 1972
  Melldroaderien Frañs